cyanic-selkie/wikianc huggingface dataset:
เดกาเมรอน
เนื้อเรื่อง
แพมพิเนีย ตัวละครสตรีคนหนึ่งได้รับเลือกให้เป็นราชินีของวันแรก แต่ละวันราชินีหรือราชาของวันก่อนหน้านั้นก็จะเลือกหัวข้อของวันต่อไป แต่ละวันก็จะเป็นหัวเรื่องใหม่ นอกจากวันแรกและวันที่เก้า หัวข้อต่าง ๆ ก็รวมทั้งหัวข้อที่เกี่ยวกับเหตุการณ์ร้ายที่ในที่สุดก็นำความสุขที่มิได้คาดหวังมาให้, ผู้ที่ได้รับความสำเร็จตามที่หวังไว้หรือพบสิ่งที่หายไป, เรื่องรักที่จบลงด้วยความไม่มีความสุข, เรื่องรักที่รอดจากภัยพิบัติอันร้ายแรง, ผู้ที่สามารถรอดจากอันตราย, กลเม็ดของสตรีที่ใช้กับสามี, กลเม็ดของทั้งชายและหญิงที่ใช้ต่อกัน และผู้ที่ได้รับสิ่งต่าง ๆ อย่างมากไม่ว่าจะเป็นความรักหรืออื่น ๆ
บรรยากาศของเรื่องที่บรรยายใน “เดกาเมรอน” มีอิทธิพลเป็นอย่างมากมาจากความเชื่อและความสำคัญของเลขศาสตร์ (numerology) ของยุคกลาง เช่นเป็นที่เชื่อกันโดยทั่วไปว่าสตรีเจ็ดคนในเรื่องเป็นสัญลักษณ์ของคุณธรรมสี่ประการ (ความรอบคอบ ความพอประมาณ ความอดทน และความยุติธรรม) และคุณธรรมสามประการของคริสต์ศาสนา (ความศรัทธา ความหวัง และ ความรัก) และมีผู้เสนอต่อไปว่าชายสามคนเป็นสัญลักษณ์ของการแบ่งสภาวะของกรีกสามอย่าง (ความมีเหตุผล ความโกรธ และความหลง)
ชื่อตัวละครในเรื่องของสตรีเจ็ดคนก็ได้แก่ แพมพิเนีย ฟามเม็ตตา ฟิโลเมนา เอมิเลีย ลอเร็ตตา เนฟิเล และ เอลิสสา ตัวละครชายก็ได้แก่ พานฟิโล ฟิโลสตราโต และ ดิโอเนโอ
ดิมมูบอร์เกียร์
ดิมมูบอร์เกียร์ (Dimmu Borgir แปลว่า เมืองแห่งความมืด) เป็นวงดนตรีในแนวซิมโฟนิคแบล็กเมทัลจากประเทศนอร์เวย์ สามารถติดอันดับชาร์ตเพลงในประเทศกลุ่มสแกนดิเนเวียและในประเทศเยอรมนี และจัดได้ว่าเป็นวงแบล็กเมทัลที่ประสบความสำเร็จอย่างสูง
ไวยากรณ์
ไวยากรณ์ (grammar) คือ การศึกษากฎเกณฑ์ของภาษา ซึ่งรวมถึง เสียง คำศัพท์ ประโยค และส่วนประกอบอื่น ๆ เช่น การประสมคำ และการตีความ คำว่าไวยากรณ์ยังหมายถึงคุณลักษณะเชิงนามธรรมของตำราที่นำเสนอกฎเหล่านี้ด้วย
สำหรับคำว่า หลักภาษา แม้จะมีความหมายเดียวกันกับคำว่าไวยากรณ์ แต่จะใช้เรียกกับภาษาไทยและภาษาไทยใต้เท่านั้น
การศึกษาทฤษฎีทางไวยากรณ์เป็นที่สนใจของนักปรัชญา นักมานุษยวิทยา นักจิตวิทยา และนักวิเคราะห์ทางวรรณกรรมมาหลายศตวรรษ ทุกวันนี้ ไวยากรณ์เป็นสาขาหนึ่งในวิชาภาษาศาสตร์ แต่ยังคงมีความสัมพันธ์ใกล้ชิดกับสาขาอื่น ๆ แต่โดยส่วนใหญ่แล้ว พัฒนาการของทฤษฎีไวยากรณ์นั้นมีผลเพียงเล็กน้อยแต่ตัวเนื้อหาของไวยากรณ์ในสถานศึกษาทั่วไป สำหรับคนส่วนใหญ่ มักจะเข้าใจว่าไวยากรณ์หมายถึงกฎที่เราจะต้องทราบเพื่อจะพูดหรือเขียนได้อย่างถูกต้อง
แผ่นดินไหวในถังชาน พ.ศ. 2519
'''แผ่นดินไหวในถังชาน พ.ศ. 2519''' เป็นภัยธรรมชาติที่เกิดจากแผ่นดินไหวขนาด 7.6 ที่พัดถล่มพื้นที่รอบ ๆ ถังชาน มณฑลเหอเป่ย์ สาธารณรัฐประชาชนจีน เมื่อวันที่ 28 กรกฎาคม พ.ศ. 2519 เวลา 03:42 น. ภายในไม่กี่นาที ร้อยละแปดสิบห้าของอาคารในถังชานพังทลายหรือไม่สามารถใช้งานได้ บริการทั้งหมดล้มเหลว และสะพานทางหลวงและทางรถไฟส่วนใหญ่พังทลาย หรือได้รับความเสียหายอย่างหนัก มีผู้เสียชีวิตอย่างน้อย 242,000 คน ทำให้แผ่นดินไหวครั้งนี้เป็นแผ่นดินที่มีผู้เสียชีวิตมากที่สุดเป็นอันดับที่สามในประวัติศาสตร์ที่บันทึกไว้
คตินิยมเชื้อชาติในสหรัฐ
คตินิยมเชื้อชาติในสหรัฐ (Racism in the United States) มีมาแต่สมัยอาณานิคม เมื่ออเมริกันผิวขาวได้รับเอกสิทธิ์และสิทธิ์ทางกฎหมายหรือสังคม แต่ปฏิเสธให้สิทธิเดียวกันนั้นแก่เชื้อชาติและชนกลุ่มน้อยอื่น ชาวอเมริกันเชื้อสายยุโรป โดยเฉพาะอย่างยิ่งคริสเตียนโปรเตสแตนต์แองโกล-แซ็กซอนผิวขาวที่มั่งมี ได้รับเอกสิทธิ์สิทธิ์ขาดแต่ผู้เดียวในด้านการศึกษา การเข้าเมือง สิทธิเลือกตั้ง ความเป็นพลเมือง การซื้อที่ดิน และวิธีดำเนินการทางอาญาตลอดประวัติศาสตร์สหรัฐ ผู้เข้าเมืองที่มิใช่โปรเตสแตนต์จากทวีปยุโรป โดยเฉพาะอย่างยิ่งชาวไอริช โปแลนด์และอิตาลี มักถูกกีดกันด้ยวยความเกลียดกลัวต่างชาติและการเลือกปฏิบัติที่ยึดชาติพันธุ์รูปแบบอื่นในสังคมสหรัฐจนปลายคริสต์ศตวรรษที่ 19 และต้นคริสต์ศตวรรษที่ 20 นอกจากนี้ กลุ่มอย่างยิวและอาหรับเผชิญกับการเลือกปฏิบัติอย่างต่อเนื่องในสหรัฐ ผลทำให้บางคนในกลุ่มนี้ไม่ถูกระบุว่าเป็นผิวขาว ชาวอเมริกันเชื้อสายแอฟริกาถูกจำกัดเสรีภาพทางการเมือง สังคมและเศรษฐกิจตลอดประวัติศาสตร์สหรัฐส่วนใหญ่ ในอดีต ฮิสแอฟนิกก็เผชิญคตินิยมเชื้อชาติในสหรัฐ นอกจากนี้ ชาวเอเชียตะวันออก ใต้และตะวันออกเฉียงใต้ก็รู้สึกว่าถูกเลือกปฏิบัติด้วยเช่นกัน
สถาบันและที่มีการจัดโครงสร้างแบบเชื้อชาติและชาติพันธุ์ที่สำคัญและการแสดงคตินิยมเชื้อชาติ ได้แก่ พันธูฆาต การจับเป็นทาส การแบ่งแยก เขตสงวนอเมริกันพื้นเมือง โรงเรียนกินนอนอเมริกันพื้นเมือง กฎหมายเข้าเมืองและการแปลงสัญชาติ และค่ายกักกัน การเลือกปฏิบัติทางเชื้อชาติอย่างเป็นทางการส่วนใหญ่ถูกห้ามในกลางคริสต์ศตวรรษที่ 20 เป็นต้นมา เพราะประชาชนรับรู้ว่ายอมรับไม่ได้ทางสังคมและศีลธรรม การเมืองเรื่องเชื้อชาติยังเป็นปรากฏการณ์สำคัญ และคตินิยมเชื้อชาติยังสะท้อนออกมาในรูปความไม่เสมอภาคทางสังคมและเศรษฐกิจอยู่ การจัดช่วงชั้นด้วยเชื้อชาติยังเกิดในการจ้างงาน การเคหะ การศึกษา การให้กู้และการปกครอง
ในทัศนะของสหประชาชาติและเครือข่ายสิทธิมนุษยชนสหรัฐ "การเลือกปฏิบัติในสหรัฐแทรกซึมอยู่ในทุกแง่มุมของชีวิตและขยายรวมถึงชุมชนผิวสีทั้งหมด" แม้สภาพของทัศนะซึ่งชาวอเมริกันโดยเฉลี่ยยึดถือได้เปลี่ยนแปลงในช่วงหลายทศวรรษที่ผ่านมา แต่ผลสำรวจที่องค์การอย่างเอบีซีนิวส์รวบรวมพบว่าแม้ในอเมริกาสมัยใหม่ อเมริกันจำนวนมากยังยอมรับว่ามีมุมมองที่เลือกปฏิบัติ ตัวอย่างเช่น บทความปี 2550 โดยเอบีซีระบุว่า อเมริกันหนึ่งในสิบยอมรับว่ามีความเดียดฉันท์ต่ออเมริกันเชื้อสายฮิสแปนิกและละติน และประมาณหนึ่งในสี่ยอมรับว่ามีความเดียดฉันท์ต่ออเมริกันเชื้อสายอาหรับ การสำรวจของยูกอฟ/อีโคโนมิสต์ปี 2561 พบว่าอมเริกัน 17% ค้านการสมรสระหว่างเชื้อชาติ และกลุ่มชาติพันธุ์ "อื่น" 19% คัดค้าน รวมทั้งผิวดำ 18% ผิวขาว 17% และฮิสแปนิก 15%
อเมริกันบางส่วนมองว่าการเลือกตั้งบารัก โอบามาเป็นประธานาธิบดีผิวดำคนแรกของสหรัฐ (ดำรงตำแหน่ง 2552 ถึง 2560) เป็นสัญญาณว่าประเทศได้เข้าสู่ยุคหลังเชื้อชาติแล้ว อย่างไรก็ดี การเลือกตั้งประธานาธิบดีดอนัลด์ ทรัมป์ในปี 2559 มีนักวิจารณ์บางคนมองว่าเป็นปฏิกิริยาสะท้อนแบบคตินิยมเชื้อชาติต่อการเลือกตั้งโอบามา ระหว่างคริสต์ทศวรรษ 2010 สังคมอเมริกันยังเผชิญกับคตินิยมเชื้อชาติและการเลือกปฏิบัติระดับสูง ปรากฏการณ์ใหม่อย่างหนึ่งได้แก่การเติบโตของบวนการ "ขวาทางเลือก" (alt-right) ซึ่งเป็นแนวร่วมชาตินิยมผิวขาวที่มุ่งขับชนกลุ่มน้อยทางเพศและเชื้อชาติออกจากสหรัฐ หลังจากกลางคริสต์ทศวรรษ 2010 เป็นต้นมา กระทรวงความมั่นคงมาตุภูมิและสำนักงานสอบสวนกลางถือว่าความรุนแรงจากพวกความสูงสุดของคนขาวเป็นภัยคุกคามการก่อการร้ายในประเทศอันดับต้น ๆ ในสหรัฐ
บาสเกตบอลชายทีมชาติสหรัฐ
เกียรติยศ
กีฬาโอลิมปิก
ฟีบาอเมริคัพ
รางวัลอื่น ๆ
Pan American Games
แขวงหนองจอก
หนองจอก เป็นแขวงหนึ่งของเขตหนองจอก กรุงเทพมหานคร
บาสเกตบอลชายทีมชาติสหรัฐ
รางวัลอื่น ๆ
Goodwill Games
World University Games
แขวงหนองจอก
การคมนาคม
ถนนในพื้นที่แขวงกระทุ่มราย ได้แก่
กีฬาเขตแห่งประเทศไทย ครั้งที่ 16
กีฬาเขตแห่งประเทศไทย ครั้งที่ 16 หรือ การแข่งขันกีฬาแห่งชาติ ครั้งที่ 16 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดภูเก็ต ระหว่างวันที่ 22 – 28 พฤศจิกายน พ.ศ. 2529 มีการแข่งขัน 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก และโบว์ลิ่ง มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่นเข้าร่วมการแข่งขัน จำนวน 2,799 คน
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
• ยิงปืน
• เทเบิลเทนนิส
• วอลเลย์บอล
• ว่ายน้ำ
• ยูโด
• ยกน้ำหนัก
• โบว์ลิ่ง
มิสแกรนด์ไทยแลนด์ 2023
มิสแกรนด์ไทยแลนด์ 2023 (Miss Grand Thailand 2023) เป็นการประกวดความงามครั้งที่ 10 และเป็นปีที่ 11 ของมิสแกรนด์ไทยแลนด์ ซึ่งมีการทำกิจกรรมการเก็บตัวการประกวด ณ จังหวัดเชียงใหม่ ระหว่างวันที่ 11-19 เมษายน พ.ศ. 2566, รอบชุดประจำชาติ จัดขึ้นในวันที่ 23 เมษายน 2566, รอบคัดเลือก(พรีลิมมินารี) จัดขึ้นในวันที่ 26 เมษายน 2566 และการประกวดรอบสุดท้าย จัดขึ้นในวันที่ 29 เมษายน 2566 ที่ เอ็มจีไอ ฮอลล์, กรุงเทพมหานคร โดยมีผู้เข้าแข่งขันทั้งสิ้น 77 คน ซึ่งจะถูกคัดเลือกผ่านการประกวดระดับจังหวัด เข้าร่วมการประกวดเพื่อหาตัวแทนประเทศไทย ต่อไป
อิงฟ้า วราหะ ผู้ครองตำแหน่งมิสแกรนด์ไทยแลนด์ 2022 มอบมงกุฎและสายสะพายให้แก่ ทวีพร พริ้งจำรัส จากจังหวัดชุมพร พร้อมเป็นตัวแทนประเทศไทยในการประกวดมิสแกรนด์อินเตอร์เนชันแนล 2023 ที่ นครโฮจิมินห์, ประเทศเวียดนาม (เจ้าภาพ) ซึ่งการประกวดรอบสุดท้าย กำหนดจัดขึ้นในวันที่ 25 ตุลาคม 2566
Flash Vote
วันที่ 1-3 มีนาคม 2566
Miss Grand Best Seller
ได้รับสิทธิ์ไปชมสถานที่จัดการประกวด มิสแกรนด์อินเตอร์เนชันแนล 2023 ที่ นครโฮจิมินห์, ประเทศเวียดนาม และได้ทำกิจกรรมพิเศษ
Special Dinner
โดยการโหวตผู้เข้าประกวด 10 จังหวัด ที่มีคะแนนสูงสุด ที่จะได้ร่วมรับประทานอาหารมื้อพิเศษ กับ "คุณณวัฒน์ และ อิงฟ้า" ในวันที่ 3 เมษายน 2566
Best Promoter by Wink White
ผู้ชนะเลิศ ได้รับเงินสด 50,000 บาท ประกาศผลวันตัดสิน 29 เมษายน 2566
Miss Citra ผิวตัวใส ได้หน้า
ผู้ผ่านเข้ารอบ 10 คนสุดท้ายรับเงินสด 10,000 บาท และผู้ชนะเลิศ ได้รับเงินสด 100,000 บาท ประกาศผลวันตัดสิน 29 เมษายน 2566
Hya Booster Serum
กิจกรรม Workshop จาก “Hya Booster Serum” โดยทีม Nongchat ไฮยาน้องฉัตร วันที่ 10 เมษายน 2566
Regen Smart City
กิจกรรม Interactive Seminar On Thailand Smart City วันที่ 20 เมษายน 2566
Miss Grand X TikTok Thailand
ผู้เข้าประกวด Miss Grand Thailand 2023 ที่สามารถทำยอดขายผลิตภัณฑ์ในเครือ “นางงาม” ผ่าน TikTok ทะลุ 1.2 ล้านบาท โดยจะได้รับการโปรโมทจาก TikTok Thailand อย่างเป็นทางการ พร้อมเดินทางเที่ยวฮ่องกงกับ "คุณณวัฒน์" จัดเต็ม 3 วัน วันที่ 21 เมษายน 2566
มิสแกรนด์หมอลำไรส์ซิงสตาร์ X ระเบียบวาทะศิลป์
โดยมีการคัดเลือกผู้เข้ารอบ โดยผ่านระบบวิดีโอคลอ ซึ่งคัดเลือกผู้ผ่านเข้ารอบทั้งหมด 25 คน เพื่อเข้าสู่รอบออดิชั่น ในวันที่ 5 เมษายน 2566 ซึ่งคัดเลือกผู้เข้ารอบ 10 คนสุดท้าย และ 7 คนสุดท้าย ตามลำดับ และผู้ผ่านเข้ารอบ 7 คนสุดท้าย จะต้องร่วมโชว์กับวงระเบียบวาทะศิลป์บนเวทีในรอบ “หมอลำไรส์ซิ่งสตาร์” วันที่ 24 เมษายนนี้ และจะประกาศผลผู้ชนะเลิศบนเวทีรอบตัดสินในวันที่ 29 เมษายนนี้ ณ MGI HALL, พระราม9 กรุงเทพมหานคร
มิสป๊อปปูล่าโหวต
§ ผู้เข้าประกวดที่ได้รับผลคะแนนโหวตสูงสุด 5 อันดับแรก ในวันที่ 10 เมษายน 2566 ได้สิทธิ์พิเศษร่วมพูดคุยกับ “บอสณวัฒน์” ใน LIVE talk
$ ผู้เข้าประกวดที่ได้รับผลคะแนนโหวตสูงสุด 3 อันดับแรก ในวันที่ 24 เมษายน 2566 ได้ลุ้นสิทธิ์เปิดไพ่ดูดวงกับ “หมอแพม เปรมิกา” มิสแกรนด์ไทยแลนด์ 2017
การประกวดรอบ "ชุดชาติพันธุ์ล้านนา" (Lanna Creative Costumes)
โดยมีการประกวดใน วันที่ 14 เมษายน 2566 คัดเลือกผู้เข้ารอบ 10 คนสุดท้าย และ 3 คนสุดท้ายตามลำดับ  และประกาศผลผู้ชนะเลิศบนเวทีในวันประกวดเลย ณ ศูนย์ประชุมและแสดงสินค้านานาชาติ จังหวัดเชียงใหม่
การประกวดรอบ "มิสแกรนด์ขวัญใจเชียงใหม่"
การประกวดรอบ “มิสแกรนด์ขวัญใจเชียงใหม่” จะถูกจัดขึ้นในค่ำคืนวันที่ 18 เมษายน พ.ศ. 2566 ณ ศูนย์ประชุมและแสดงสินค้านานาชาติ จังหวัดเชียงใหม่
§ ได้รับรางวัลขวัญใจมหาชนเชียงใหม่ เข้ามาอยู่ใน 7 คนสุดท้ายโดยอัตโนมัติ
ชุดประจำชาติยอดเยี่ยม “𝗕𝗲𝘀𝘁 𝗡𝗮𝘁𝗶𝗼𝗻𝗮𝗹 𝗖𝗼𝘀𝘁𝘂𝗺𝗲”
การประกวดชุดประจำชาติยอดเยี่ยมถูกจัดขึ้นในวันที่ 23 เมษายน พ.ศ. 2566 ณ MGI HALL, พระราม9 กรุงเทพมหานคร
สนับสนุนรางวัลโดย Hya Booster Serum ไฮยาน้องฉัตร-เพจบริษัท และ CHAT Cosmetics
$ ได้รับการโหวตเข้ามาอยู่ใน 25 คนสุดท้าย
เบสท์ดีไซเนอร์ “Best Designer Award”
มีการประกาศผลในรอบตัดสิน วันที่ 29 เมษายน พ.ศ. 2566
ผู้เข้าประกวด
ผู้เข้าประกวด 77 คน ได้รับการยืนยันแล้ว (โดยแบ่งตามกลุ่มจังหวัด 4 กลุ่ม เป็นการแบ่งกลุ่มจังหวัดในการแข่งขันมิสแกรนด์ไทยแลนด์มีขึ้นเพื่อใช้ในการคัดเลือกผู้ผ่านเข้ารอบเท่านั้น ไม่ได้อิงตามเกณฑ์การแบ่งภูมิภาคของประเทศไทยแต่อย่างใด)
มิสแกรนด์ไทยแลนด์ 2024
มิสแกรนด์ไทยแลนด์ 2024 (Miss Grand Thailand 2024) เป็นการประกวดความงามครั้งที่ 11 และเป็นปีที่ 12 ของมิสแกรนด์ไทยแลนด์ ซึ่งมีการทำกิจกรรมการเก็บตัวการประกวด ณ จังหวัดภูเก็ต ซึ่งเป็นเจ้าภาพครั้งที่ 2 ครั้งแรกคือปี 2561 ระหว่างวันที่ 11-22 มีนาคม พ.ศ. 2567, รอบชุดประจำชาติ จัดขึ้นในวันที่ 30 มีนาคม 2567, รอบคัดเลือก(พรีลิมมินารี) จัดขึ้นในวันที่ 3 เมษายน 2567 และการประกวดรอบสุดท้าย จัดขึ้นในวันที่ 6 เมษายน 2567 ที่ เอ็มจีไอ ฮอลล์, กรุงเทพมหานคร โดยมีผู้เข้าแข่งขันทั้งสิ้น 77 คน ซึ่งจะถูกคัดเลือกผ่านการประกวดระดับจังหวัด เข้าร่วมการประกวดเพื่อหาตัวแทนประเทศไทย ต่อไป
ทวีพร พริ้งจำรัส ผู้ครองตำแหน่งมิสแกรนด์ไทยแลนด์ 2023 มอบมงกุฎและสายสะพายให้แก่ ผู้ชนะ จากจังหวัด พร้อมเป็นตัวแทนประเทศไทยในการประกวดมิสแกรนด์อินเตอร์เนชันแนล 2024 ที่ ประเทศ(เจ้าภาพ) ซึ่งการประกวดรอบสุดท้าย กำหนดจัดขึ้นในวันที่ 25 ตุลาคม 2567
สถานที่และกำหนดการ
เมื่อวันที่ 27 กรกฎาคม พ.ศ. 2566 คุณณวัฒน์ อิสรไกรศีล ซึ่งดำรงตำแหน่งเป็นประธานกองประกวดมิสแกรนด์ไทยแลนด์ได้เปิดเผยว่า การประกวดมิสแกรนด์ไทยแลนด์ 2024 มีกำหนดที่จัดการประกวดรอบสุดท้ายขึ้นในวันที่ 6 เมษายน พ.ศ. 2567 ณ เอ็มจีไอ ฮอลล์ ในกรุงเทพมหานคร จังหวัดภูเก็ต เป็นเจ้าภาพ สำหรับกิจกรรมการเก็บตัวยังไม่ถูกเปิดเผย
วัดสุวรรณาราม
วัดสุวรรณาราม อาจหมายถึง
เอาต์ออฟสเปซ (วิดีโอเกม)
เอาต์ออฟสเปซ (Out of Space) เป็นวิดีโอเกมหลายผู้เล่นร่วมมือกันแนวเอาชีวิตรอดและวางแผน ที่พัฒนาโดยบีโฮลด์สตูดิโอส์ ซึ่งเป็นทีมพัฒนาของบราซิล โดยเป็นผู้สร้างเดียวกันกับโครมาสควอด เกมนี้ได้รับการเปิดตัวสำหรับไมโครซอฟท์ วินโดวส์, แมคโอเอส และลินุกซ์ เมื่อวันที่ 26 กุมภาพันธ์ ค.ศ. 2020 ในซอฟต์แวร์สตีม ต่อมา ได้เปิดตัวสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน ในชื่อเอาต์ออฟสเปซ: เคาช์อิดิชัน เมื่อวันที่ 25 พฤศจิกายน ค.ศ. 2020
รูปแบบการเล่น
เหล่าผู้เล่นเริ่มต้นในยานอวกาศลำเล็ก ๆ ซึ่งถูกรบกวนด้วยสารเหนียวจากเอเลียน เพื่อความอยู่รอด พวกเขาจำเป็นต้องทำความสะอาดสิ่งสกปรกจากสารเหนียวที่เหลืออยู่ และรักษาพลังของยานอวกาศไว้ตลอดเวลา ลูกเรือสามารถใช้ได้เฉพาะวัสดุทำความสะอาด เช่น ไม้ถูพื้นและถัง เพื่อทำความสะอาดรสิ่งสกปรกที่เหล่าเอเลียนได้ทำในยานอวกาศ เหล่าสามารถกำจัดได้โดยโยนพวกมันออกไปในอวกาศ, ทำอาหาร หรือบดพวกมัน  เกมนี้สามารถเล่นได้มากถึงสี่คน และเป็นไปได้ที่จะเล่นคนเดียว แต่ความยากเพิ่มขึ้นเมื่อเทียบกับการเล่นในโหมดหลายผู้เล่น
รางวัลที่ได้รับ
เกมดังกล่าวได้รับเลือกให้เป็นเกมบราซิลยอดเยี่ยมแห่งปีจากงานบราซิลเกมอะวอดส์ ค.ศ. 2020 และยังได้รับรางวัลกูบูดืออูรูสำหรับเกมอินดีบราซิลยอดเยี่ยม ค.ศ. 2019 รวมถึงบรอนซ์อินดิโกอะวอร์ดสำหรับการออกแบบเกมสำหรับออนไลน์
ศตวรรษที่ 20
ศตวรรษที่ 20 อาจหมายถึง
บาสเกตบอลชายทีมชาติฟิลิปปินส์
บาสเกตบอลชายทีมชาติฟิลิปปินส์ เป็นทีมบาสเกตบอลระดับทีมชาติของประเทศฟิลิปปินส์ เป็นตัวแทนของประเทศฟิลิปปินส์ในการแข่งขันบาสเกตบอลระดับนานาชาติเช่น บาสเกตบอลชิงแชมป์โลก และ ฟีบาเอเชียคัพ เป็นต้น
กีฬาสเกตบอร์ดในโอลิมปิกฤดูร้อน 2020 – สตรีท บุคคลหญิง
การแข่งขันกีฬาสเกตบอร์ดในโอลิมปิกฤดูร้อน 2020 – สตรีท บุคคลหญิง เป็น 1 ใน 4 รายการแข่งขันกีฬาสเกตบอร์ดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 26 กรกฎาคม พ.ศ. 2564 ที่สนามกีฬาฮอกกี้โอะอิ การแข่งขันรายการสตรีท บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 13 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
รอบรองชนะเลิศ
นักสเกตบอร์ดสูงสุด 8 อันดับแรกจาก 20 คน จะผ่านเข้าสู่รอบชิงชนะเลิศ
ศตวรรษที่ 18
ศตวรรษที่ 18 อาจหมายถึง
ศตวรรษที่ 19
ศตวรรษที่ 19 อาจหมายถึง
ศตวรรษที่ 17
ศตวรรษที่ 17 อาจหมายถึง
จักรพรรดินีฟาราห์ ปาห์ลาวี
จักรพรรดินีฟาราห์ ปาห์ลาวี เป็นพระอัครมเหสีในพระเจ้าชาห์ โมฮัมหมัด เรซา ปาห์ลาวี แห่งอิหร่าน และจักรพรรดินีพระองค์เดียวของอิหร่านในยุคปัจจุบัน หลังจากการปฏิวัติอิหร่าน พระองค์ได้ใช้พระชนม์ชีพส่วนใหญ่อยู่ในกรุงปารีส ประเทศฝรั่งเศส
ฟาราห์พระราชสมภพมาในครอบครัวที่ร่ำรวย แต่ความมั่งคั่งเหล่านั้นลดลงเมื่อบิดาเสียชีวิตก่อนวัยอันควร ในขณะที่ฟาราห์ศึกษาด้านสถาปัตยกรรมในกรุงปารีส ก็ทรงได้รับการแนะนำให้รู้จักกับพระเจ้าชาห์ที่สถานทูตอิหร่าน และต่อมาก็ทรงเข้าพิธีอภิเษกสมรสในเดือนธันวาคม ค.ศ. 1959 การอภิเษกสมรสสองครั้งก่อนหน้าของพระเจ้าชาห์นั้นมิได้ให้กำเนิดพระราชโอรส ซึ่งพระโอรสมีความจำเป็นสำหรับการสืบราชบัลลังก์ ดังนั้นการที่พระนางฟาราห์มีพระสูติกาลเจ้าชายเรซา มกุฎราชกุมารในเดือนตุลาคมปีถัดมา ได้สร้างความปีติยินดีมาสู่ราชวงศ์อย่างมาก จักรพรรดินีฟาราห์ทรงแสวงหาความสนพระทัยในเรื่องอื่นที่นอกเหนือจากหน้าที่ในครัวเรือน แม้ว่าพระนางจะไม่ได้รับอนุญาตให้เข้ามาเกี่ยวข้องในบทบาททางการเมือง พระนางจึงประกอบพระราชกรณียกิจด้านการกุศลมากมาย และทรงก่อตั้งมหาวิทยาลัยรูปแบบอเมริกันแห่งแรก ที่อนุญาตให้สตรีเข้าเป็นนักศึกษาจำนวนมาก พระนางยังทรงเป็นคนกลางอำนวยความสะดวกในการซื้อคืนวัตถุโบราณของอิหร่านมาจากพิพิธภัณฑ์ต่างประเทศ
ในปีค.ศ. 1978 มีสัญญาณชัดเจนว่าการปฏิวัติกำลังเกิดขึ้น จักรพรรดิและจักรพรรดินีจึงเสด็จออกจากประเทศในเดือนมกราคม ค.ศ. 1979 หลังจากทรงได้รับการตัดสินโทษประหารชีวิต ด้วยเหตุนี้นานาประเทศจึงไม่เต็มใจที่จะต้อนรับพระราชวงศ์อิหร่าน ยกเว้นแต่เพียงอียิปต์ในสมัยประธานาธิบดีอันวัร อัสซาดาตที่ให้พระราชวงศ์อิหร่านลี้ภัยในประเทศ พระพลานามัยของพระเจ้าชาห์เริ่มทรุดลง และสวรรคตในเดือนกรกฎาคม ค.ศ. 1980 หลังจากนั้น จักรพรรดินีฟาราห์เริ่มประกอบพระราชกรณียกิจทางการกุศลใหม่อีกครั้ง และทรงประทับอยู่ทั้งวอชิงตัน ดี.ซี และปารีส
ช่วงต้นพระชนม์ชีพ
จักรพรรดินีฟาราห์ ปาห์ลาวี มีพระนามเดิมว่า ฟาราห์ ดีบา พระราชสมภพเมื่อวันที่ 14 ตุลาคม ค.ศ. 1938 ณ กรุงเตหะราน เมืองหลวงของประเทศอิหร่าน มีเชื้อสายอเซอรี ถือกำเนิดในครอบครัวชั้นสูง. เป็นธิดาของกัปตัน โซห์รับ ดีบา และนางฟาริเดห์ ฆอตไบ ในความทรงจำของฟาราห์ ปาห์ลาวี ได้เขียนถึงพระบิดา ว่าเป็นคนพื้นเมืองอาเซอร์ไบจาน (อิหร่าน) ส่วนพระมารดานั้นมีพื้นเพมาจากจังหวัดกิลาน ซึ่งตั้งอยู่ชายฝั่งทะเลแคสเปียน
ผ่านทางพระบิดาของพระองค์ ฟาราห์ทรงมาจากพื้นฐานที่ค่อนข้างร่ำรวย ในช่วงหลังคริสต์ศตวรรษที่ 19 พระอัยกาของพระองค์เคยเป็นนักการทูตที่ประสบความสำเร็จ โดยทำงานในฐานะเอกอัครราชทูตอิหร่านประจำราชสำนักราชวงศ์โรมานอฟที่กรุงมอสโก ประเทศรัสเซีย พระบิดาของพระองค์เป็นนายทหารในกองกำลังติดอาวุธแห่งราชอาณาจักรอิหร่าน และจบการศึกษาจากสถาบันการทหารอันทรงเกียรติกองทัพฝรั่งเศสที่แซงต์-ครี
ฟาราห์ทรงมีความสุขอย่างมากที่ได้ใกล้ชิดผูกพันกับพระบิดาของพระองค์และด้วยการเสียชีวิตอย่างไม่คาดคิดของเขาในปีค.ศ. 1948 ได้ทำให้เกิดผลกระทบต่อพระองค์อย่างลึกซึ้ง สถานการณ์เช่นนี้ทำให้ครอบครัวของพระองค์ตกอยู่ในฐานะทางการเงินที่ลำบาก ในกรณีที่เกิดขึ้นเหล่านี้ พวกเขาถูกบังคับให้ย้ายออกจากวิลลาขนาดใหญ่ในทางตอนเหนือของเตหะรานไปอาศัยในอพาร์ตเมนต์ร่วมกับหนึ่งในพี่ชายของนางฟาริเดห์ ฆอตไบ พระมารดา
การศึกษาและการหมั้นหมาย
จักรพรรดินีฟาราห์ได้รับการศึกษาภายในประเทศในโรงเรียนอิตาเลียนที่เตหะราน จากนั้นย้ายไปยังโรงเรียนฌาณส์ เดอ อาร์ก ฝรั่งเศสจนกระทั่งมีพระชนพรรษา 16 พรรษา และหลังจากนั้นได้เข้าศึกษาในโรงเรียนราซี พระองค์ทรงเป็นนักกีฬาที่ประสบความสำเร็จในวัยเยาว์และทรกลายเป็นกัปตันทีมบาสเก็ตบอลประจำโรงเรียนของพระองค์ หลังจากทรงจบการศึกษาจากโรงเรียนราซี พระองค์ทรงสนพระราชหฤทัยในสถาปัตยกรรมโดยทรงเข้าศึกษาต่อที่สถาบันศึกษาสถาปัตยกรรมศาสตร์ในกรุงปารีส ประเทศฝรั่งเศส ที่ซึ่งทรงเป็นนักศึกษาของอัลแบร์ แบซซัน
นักศึกษาชาวอิหร่านหลายคนได้รับการศึกษาจากต่างประเทศในช่วงนี้ขึ้นอยู่กับการสนับสนุนของรัฐ ดังนั้นเมื่อชาห์ในฐานะทรงเป็นประมุขแห่งรัฐต้องเสด็จเยือนต่างประเทศอย่างเป็นทางการ พระองค์มักโปรดฯให้นักศึกษาชาวอิหร่านในพื้นที่นั้นเข้าเฝ้า เป็นช่วงของการเข้าเฝ้าทูลละอองธุลีพระบาท ในปี ค.ศ. 1959 ที่สถานเอกอัครราชทูตอิหร่านประจำกรุงปารีส ซึ่งนางสาวฟาราห์ ดีบาได้เข้าเฝ้าฯ พระเจ้าชาห์ โมฮัมหมัด เรซา ปาห์ลาวีครั้งแรก
อภิเษกสมรสและพระโอรสธิดา
พระราชพิธีราชาภิเษกสมรสจัดขึ้นเมื่อวันที่ 21 ธันวาคม ค.ศ. 1959 ขณะนั้นทรงมีพระชนพรรษา 21 พรรษา ซึ่งเป็นที่สนใจต่อสื่อมวลชนทั่วโลก ฉลองพระองค์ของพระราชินีฟาราห์ถูกออกแบบโดยอีฟ แซงต์ โลรองต์ ซึ่งเป็นนักออกแบบในเครือคริสเตียนดิออร์ และพระองค์ได้ทรงเทริด เพชรนูร์-โอล-อิน
หลังจากพระราชพิธีที่เอิกเกริกและงานเฉลิมฉลองได้ผ่านพ้นไป พระราชินีพระองค์ใหม่ก็ทรงมีหน้าที่สำคัญที่จะต้องมีพระประสูติการพระราชโอรสถวายพระเจ้าชาห์ให้ได้ กฎมณเฑียรบาลของอิหร่านในขณะนั้นไม่อนุญาตให้เชื้อพระวงศ์ฝ่ายใน (สตรี) ขึ้นครองราชย์ได้ แม้ว้าพระเจ้าชาห์จะทรงอภิเษกสมรสมาก่อนแล้วถึงสองครั้งแต่พระราชินีองค์ก่อน ๆ ก็ให้มีพระประสูติกาลแต่พระธิดาเท่านั้น ครั้งนี้ได้สร้างความกดดันแก่พระราชินีพระองค์ใหม่ พระเจ้าชาห์เองก็ทรงวิตกกังวลในรัชทายาทชายเช่นเดียวกับรัฐบาลของพระองค์ นอกจากนี้ยังเป็นที่ทราบอีกว่าการหย่าร้างของพระเจ้าชาห์กับสมเด็จพระราชินีโซรยาซึ่งทรงเป็นพระราชินีพระองค์ก่อนมีเหตุมาจากการที่พระราชินีทรงมีบุตรยาก แต่หลังจากที่รอคอยมานานพระราชินีก็มีพระประสูติกาลพระราชโอรสเมื่อวันที่ 31 ตุลาคม ค.ศ. 1960
ทั้งสองพระองค์ทรงมีพระโอรสและพระธิดารวมกันทั้งหมด 4 พระองค์ ได้แก่
ในฐานะของสมเด็จพระราชินีและจักรพรรดินี
บทบาทของสมเด็จพระราชินีพระองค์ใหม่อาจจะทรงมีในกิจการของรัฐหรือรัฐบาลเป็นสิ่งที่ไม่แน่นอน ภายในราชสำนัก บทบาทในสาธารณะของพระองค์เป็นเรื่องรองมาจากเรื่องที่เร่งด่วนมากคือการสืบราชสันตติวงศ์ที่มั่นคง อย่างไรก็ตาม เมื่อองค์มกุฎราชกุมารประสูติ สมเด็จพระราชินีพระองค์ใหม่ทรงเป็นอิสระในการอุทิศเวลาของพระองค์ในพระกรณียกิจอื่นและการแสวงหาความรู้อย่างเป็นทางการ เหมือนกับพระมเหสีพระองค์อื่นๆ พระราชินีพระองค์ใหม่ทรงเริ่มจำกัดพระองค์เองให้เป็นบทบาททางพิธีการ พระองค์ทรงใช้เวลาส่วนใหญ่ในการเข้าร่วมการเปิดสถาบันการศึกษาและการแพทย์ต่างๆโดยไม่ทรงเข้าไปก้าวก่ายเกินเลยในประเด็นขัดแย้ง อย่างไรก็ตามในขณะที่เวลาผ่านไปสถานะนี้ได้เปลี่ยนแปลง สมเด็จพระราชินีทรงมีความสนพระทัยอย่างมากในกิจการของรัฐบาลที่ซึ่งเกี่ยวกับปัญหาและเป็นเหตุให้พระองค์ทรงสนพระราชหฤทัย พระองค์ทรงใช้ความใกล้ชิดและอิทธิพลของพระองค์ต่อพระเจ้าชาห์ ผู้เป็นพระสวามี เพื่อรับประกันการระดมเงินทุนและให้ความสนใจมุ่งเน้นไปที่สาเหตุโดยเฉพาะอย่างยิ่งในพื้นที่ของสิทธิสตรีและการพัฒนาทางวัฒนธรรม
รัฐบาลกลางในกรุงเตหะรานตระหนักถึงความนิยมของประชาชนต่อพระองค์ จึงทำให้ในปีค.ศ. 1967 พระเจ้าชาห์ได้จัดพระราชพิธีบรมราชาภิเษกของพระองค์เองขึ้น และได้สถาปนาพระราชินีขึ้นเป็นจักรพรรดินี (ชาห์บานู, شاهبانو) ซึ่งเป็นครั้งแรกในประวัติศาสตร์อิหร่านสมัยใหม่และยังทรงสถาปนาให้เป็น "จักรพรรดินีนาถ" ในกรณีที่พระองค์สวรรคตหรือไม่สามารถปกครองประเทศได้ก่อนที่มกุฎราชกุมารจะเจริญพระชนมายุครบ 21 พรรษา ซึ่งถือว่าเป็นเรื่องที่แปลกใหม่สำหรับสถาบันพระมหากษัตริย์ในตะวันออกกลาง
ระยะการดำรงพระอิสริยยศของพระนางฟาราห์ในฐานะจักรพรรดินีโดยปราศจากข้อโต้แย้ง สาเหตุที่พระองค์ทรงปกป้องและบทบาทของพระองค์ในรัฐบาลบางครั้งนั้นได้เข้ามาขัดแย้งกับคนบางกลุ่มโดยเฉพาะอย่างยิ่งฝ่ายอนุรักษนิยมทางศาสนา ความไม่พอใจของคนกลุ่มนี้ที่พุ่งเป้าหมายไปที่รัฐบาลปาห์ลาวีทั้งหมดและไม่ใช่เพียงแค่องค์จักรพรรดินีเพียงพระองค์เดียวเท่านั้น
พระองค์พร้อมกับรัฐบาลปาห์ลาวีได้ถูกวิพากษ์วิจารณ์ว่ามีการตักตวงผลประโยชน์มากเกินไป เวลาสองครั้งที่รัฐบาลได้สร้างความโกรธแค้นคือ พระราชพิธีครองราชสมบัติในปีค.ศ. 1967 และที่มากที่สุดคือ พระราชพิธีเฉลิมฉลองราชาธิปไตยแห่งอิหร่านครบ 2,500 ปีที่ถูกจัดขึ้นในปีค.ศ. 1971 ในนครโบราณแพร์ซโพลิส ในขณะที่องค์จักรพรรดินีเองทรงออกมาปกป้องว่าพระราชพิธีนี้เปรียบเหมือนตู้แสดงความงดงามของประวัติศาสตร์อิหร่านและความก้าวหน้าทันสมัย นักวิจารณ์อ้างว่าค่าใช้จ่ายในพระราชพิธีนี้(ซึ่งแม้ว่ามีข้อพิพาทอย่างแน่นอนถึงสิบล้านดอลลาร์)สูงเกินไป ได้นำมาซึ่งความกดดันทางการคลังให้เกิดขึ้นในประเทศ
พระราชกรณียกิจทางศิลปะและวัฒนธรรม
ในช่วงต้นรัชกาล องค์จักรพรรดินีทรงสนพระราชหฤทัยและมีบทบาทส่งเสริมศิลปวัฒนธรรมในอิหร่าน โดยผ่านพระราชินูปถัมภ์ของพระองค์ หลายองค์กรถูกจัดตั้งขึ้นและส่งเสริมเพื่อทำตามพระราชประสงค์ของพระองค์ที่จะทรงนำสิลปวัฒนธรรมอิหร่านร่วมสมัยและทรงให้ความสำคัญทั้งในอิหร่านและโลกตะวันตก
นอกเหนือไปจากความพยายามของพระองค์เอง องค์จักรพรรดินีทรงพยายามที่จะหาทางบรรลุเป้าหมายด้วยความช่วยเหลือต่างๆของมูลนิธิและที่ปรึกษา กระทรวงของพระองค์สนับสนุนการแสดงออกทางศิลปะในหลายๆรูปแบบ รวมทั้งศิลปะแบบดั้งเดิมของอิหร่าน(เช่น การทอผ้า, การร้องเพลงและการขับขานบทกวี)เช่นเดียวกับการละครแบบตะวันตก พระองค์ทรงได้รับการยอมรับมากที่สุดในการที่ทรงอุปถัมภ์ศิลปะการแสดงในเทศกาลศิลปะชีราซ เหตุการณ์นี้มีความขัดแย้งในบางครั้งโดยเทศกาลนี้ถูกจัดขึ้นเป็นประจำทุกปีตั้งแต่ค.ศ. 1967 จนถึงค.ศ. 1977 และให้ความสำคัญกับการแสดงสดโดยทั้งจากศิลปินอิหร่านและตะวันตก
อย่างไรก็ตามในเวลาส่วนใหญ่ของพระองค์ ทรงมักเสด็จพระราชดำเนินไปในการสร้างพิพิธภัณฑ์และอาคารเก็บวัตถุสะสมต่างๆ
ศิลปะโบราณ
ประเทศที่อุดมไปด้วยประวัติศาสตร์วัฒนธรรมอย่างอิหร่านในช่วงคริสต์ทศวรรษที่ 1960 ได้แสดงออกมาเพียงเล็กน้อย สมบัติที่ยิ่งใหญ่ทางศิลปะมากมายในช่วง 2,500 ปี ได้ตกไปอยู่ในมือของพิพิธภัณฑ์ต่างประเทศและของสะสมส่วนตัว มันจะกลายเป็นหนึ่งในเป้าหมายหลักที่องค์จักรพรรดินีที่จะทรงจัดหาสถานที่เก็บสะสมในอิหร่านที่เหมาะสมสำหรับวัตถุทางประวัติศาสตร์ด้วยตัวเอง ในที่สุด พระองค์ทรงได้รับการสนับสนุนด้วยการอนุญาตจากรัฐบาลของพระสวามีและเงินทุนในการ "ซื้อกลับ" วัตถุสะสมอิหร่านทั้งจากต่างประเทศและภายในประเทศ การทำเช่นนี้ประสบความสำเร็จด้วยการช่วยเหลือของสองพี่น้อง ฮุชางและเมะห์ดี มะห์บูเบียน เป็นตัวแทนจัดจำหน่ายวัตถุโบราณอิหร่านที่มีชื่อเสียงในยุคนั้น ซึ่งเป็นผู้ให้คำปรึกษาแก่องค์จักพรรดินีตั้งแต่ค.ศ. 1972 ถึงค.ศ. 1978 ด้วยวัตถุเหล่านี้พระองค์ทรงก่อตั้งพิพิธภัณฑ์สถานแห่งชาติหลายแห่ง (หลายๆแห่งยังคงดำรงอยู่จนทุกวันนี้) และเป็นจุดเริ่มต้นขององค์การอนุรักษ์แห่งชาติในอิหร่าน
พิพิธภัณฑ์และศูนย์วัฒนธรรมได้ถูกสร้างขึ้นภายใต้พระราชเสาวนีย์ของพระองค์รวมถึง ศูนย์วัฒนธรรมเนกาเรสถาน, พิพิธภัณฑ์เรซาอับบาซี, พิพิธภัณฑ์คอร์รามาบัดด้วยการเก็บวัตถุมีค่าอย่างทองสัมฤทธิ์ทองแดงลอเรสทาน, พิพิธภัณฑ์พรมอิหร่านและพิพิธภัณฑ์อับกีเนห์สำหรับเครื่องเซรามิกและเครื่องแก้ว
ศิลปะร่วมสมัย
นอกเหนือจากการสร้างการสะสมโบราณวัตถุอิหร่าน องค์จักรพรรดินียังทรงสนพระทัยในการแสวงหาศิลปะตะวันตกและอิหร่านร่วมสมัย ด้วยเหตุนี้ พระนางทรงเป็นผู้อุปถัมภ์ที่สำคัญเบื้องหลังพิพิธภัณฑ์ศิลปะร่วมสมัยเตหะราน ผลจากการประกอบพระราชกรณียกิจของพระนางในการสร้างและขยายสถาบันที่เป็นมรดกทางวัฒนธรรมอันยาวนานขององค์จักรพรรดินีที่ทรงตกทอดไว้ให้กับประชาชนชาวอิหร่าน
ด้วยการที่ทรงใช้เงินที่จัดสรรโดยรัฐบาล องค์จักรพรรดินีทรงใช้ประโยชน์จากตลาดศิลปะในคริสต์ศตวรรษที่ 1970 เพื่อซื้อผลงานที่สำคัญในศิลปะตะวันตก ภายใต้พระราชเสาวนีย์ของพระนาง พิพิธภัณฑ์ได้รับผลงานเกือบ 150 ชิ้นโดยศิลปินที่มีชื่อเสียงเช่น ปาโบล ปีกัสโซ, โกลด มอแน, จอร์จ กรอซ, แอนดี้ วอร์ฮอล, แจ๊คสัน พอลล็อกและรอย ลิกเตนสไตน์ ทุกวันนี้ผลงานสะสมในพิพิธภัณฑ์ศิลปะร่วมสมัยเตหะรานเป็นที่ยอมรับกันอย่างกว้างขวางว่าเป็นหนึ่งในสถานที่ที่รวบรวมศิลปะตะวันตกของศตวรรษที่ 20 ที่ดีที่สุดแห่งหนึ่งของโลก นอกจากจะเป็นที่ที่สำคัญที่สุดนอกยุโรปและสหรัฐอเมริกา มันได้กลายเป็นที่โดดเด่นมาก ตามที่ปาร์วิซ ตานาโวลี ประติมากรสมัยใหม่ชาวอิหร่านและอดีตที่ปรึกษาทางวัฒนธรรมขององค์จักรพรรดินี ได้กล่าวถึงผลงานสะสมที่น่าประทับใจซึ่งได้ถูกรวบรวมเป็นมูลค่า "หลายสิบ ไม่สิหลายร้อยล้านดอลลาร์" ทุกวันนี้มูลค่าของทรัพย์สินเหล่านี้อยู่ที่ประมาณเกือบ 2.8 พันล้านดอลลาร์สหรัฐฯ
ของสะสมเหล่านี้เป็นปัญหาที่ยากจะหาทางออกสำหรับกลุ่มต่อต้านตะวันตกของสาธารณรัฐอิสลามที่ซึ่งยึดพระราชอำนาจหลังจากการล่มสลายของราชวงศ์ปาห์ลาวีในปีค.ศ. 1979 แม้ว่าในทางการเมืองรัฐบาลสายนิยมความเชื่อดั้งเดิมทางศาสนาจะปฏิเสธอิทธิพลของตะวันตกในอิหร่าน แต่ผลงานสะสมที่รวบรวมโดยองค์จักรพรรดินียังคงถูกเก็บรักษาไว้ อาจเป็นเพราะว่ามีมูลค่าที่มากมายมหาศาล มันยังคงไม่มีการปรากฏต่อสาธารณชนและอยู่ในห้องเก็บของใต้ดินของพิพิธภัณฑ์ศิลปะร่วมสมัยเตหะรานมาเกือบสองทศวรรษ สิ่งนี้ทำให้เกิดการพิจารณาอย่างมากถึงชะตากรรมของงานศิลปะที่ซึ่งนำเฉพาะส่วนหนึ่งหลังจากผลงานสะสมส่วนใหญ่ได้ถูกเห็นอีกครั้งในเวลาสั้นๆที่กรุงเตหะรานครั้งล่าสุดในช่วงเดือนกันยายน ค.ศ. 2005
การปฏิวัติอิหร่าน
การเคลื่อนไหวต่อต้านพระเจ้าชาห์ของอายะตุลลอฮ์ โคมัยนีกับกลุ่มศาสนานิยมที่ไม่เห็นด้วยกับนโยบายเสรีนิยมของพระเจ้าชาห์ในโครงการการปฏิวัติขาวของพระองค์ จึงเกิดการนิยมโคมัยนีขึ้นอย่างแพร่หลายในอิหร่าน และในอิหร่านช่วงต้นค.ศ. 1978 มีปัจจัยจำนวนหนึ่งก่อให้เกิดความไม่พอใจภายในรัฐบาลของราชวงศ์ปาห์ลาวีได้ปรากฏเด่นชัดมากขึ้น
ความไม่พอใจภายในประเทศที่ยังคงเพิ่มขึ้นและต่อมานำไปสู่การเดินขบวนต่อต้านสถาบันพระมหากษัตริย์ องค์จักรพรรดิไม่ทรงสามารถช่วยเหลือได้แต่ทรงตระหนักถึงความไม่สงบและทรงบันทึกความทรงจำของพระองค์ในช่วงเวลานี้ว่า "มีความรู้สึกของความไม่พอใจได้เพิ่มมากขึ้นอย่างเห็นได้ชัด" ภายใต้สถานการณ์เหล่านี้พระราชกรณียกิจอย่างเป็นทางการของพระองค์ส่วนใหญ่ถูกยกเลิกเนื่องจากความกังวลด้านความปลอดภัยของพระนาง
โดยเกือบจะสิ้นปีสถานการณ์ทางการเมืองเลวร้ายลงไปอีก การจลาจลและความไม่สงบเกิดขึ้นบ่อยมากขึ้น ประชาชนในเตหะรานได้รวมกันประท้วงชาห์ เผาธงชาติ ถือป้ายข้อความ "แยงกี้ โกโฮม" "ชาห์ต้องลาออก" และ "โคมัยนีต้องปกครองอิหร่าน" มีสตรีแต่งกายด้วยชุดดำสวมคลุมศีรษะจำนวนมาเข้าร่วมขบวนด้วย ขบวนได้ปะทะกับทหาร ทำให้มีผู้เสียชีวิต และบาดเจ็บหลายคน ความไม่สงบได้ทวีความรุนแรงสูงสุดในเดือนมกราคม ค.ศ. 1979 รัฐบาลได้ประกาศกฎอัยการศึกในเมืองสำคัญของอิหร่านและประเทศกำลังจะเกิดการปฏิวัติ
ในช่วงเวลานี้ ในการตอบสนองการประท้วงที่รุนแรง พระเจ้าชาห์ โมฮัมหมัด เรซา ปาห์ลาวีพร้อมจักรพรรดินีฟาราห์มีพระราชประสงค์ที่จะเสด็จออกนอกประเทศ ทั้งองค์ชาห์และองค์ชาห์บานูเสด็จโดยเครื่องบินประทับออกจากอิหร่านในวันที่ 16 มกราคม ค.ศ. 1979 รัฐบาลของชาห์ปูร์ บัคเตียร์ นายกรัฐมนตรีได้ออกประกาศว่า พระองค์มิได้สละบัลลังก์แต่อย่างใด
หลังจากเสด็จออกจากอิหร่าน
ปัญหาที่พระเจ้าชาห์และองค์จักรพรรดินีได้เสด็จออกจากอิหร่านเป็นเรื่องที่ยังถกเถียง แม้ว่าระหว่างพระมหากษัตริย์และที่ปรึกษาของพระองค์ ในระหว่างรัชสมัยของพระองค์ พระเจ้าชาห์ยังทรงดำรงความสัมพันธ์ใกล้ชิดกับประธานาธิบดีอันวัร อัสซาดาตแห่งอียิปต์และองค์จักรพรรดินีเองยังทรงมีความสัมพันธ์ที่ใกล้ชิดกับภริยาของประธานาธิบดีคือ จาฮาน ซาดาต ประธานาธิบดีอียิปต์ได้กราบทูลคำเชิญไปยังทั้งสองพระองค์ให้ลี้ภัยอยู่ในประเทศอียิปต์ซึ่งทั้งสองพระองค์ตอบรับคำกราบทูลเชิญ
เนื่องจากสถานการณ์ทางการเมืองที่คลี่คลายในอิหร่าน หลายรัฐบาลรวมทั้งผู้ที่เป็นมิตรกับสถาบันพระมหากษัตริย์อิหร่านก่อนการปฏิวัติ เห็นว่าการปรากฏพระองค์ของพระเจ้าชาห์ในขอบเขตพื้นที่ของพวกเขาเป็นความรับผิดชอบ แม้ว่ามีการกลับขั้วอย่างเมินเฉย สิ่งนี้ไม่ได้ตั้งอยู่บนเหตุผลทั้งหมดของรัฐบาลปฏิวัติในอิหร่านได้ออกคำสั่งให้จับกุม (ต่อมาคือ ปลงพระชนม์)ทั้งพระเจ้าชาห์และองค์จักรพรรดินีฟาราห์ รัฐบาลใหม่ของอิหร่านได้มีคำเรียกร้องให้มีการส่งผู้ร้ายข้ามแดนหลายครั้งแต่กลายเป็นขอบเขตที่จะทำให้ประเทศมหาอำนาจทำการผลักดันให้พระมหากษัตริย์ที่ทรงถูกปลดออกจากราชบัลลังก์กลับมา(สันนิษฐานว่าองค์จักรพรรดินีด้วย)โดยไม่ทราบเวลา โดยไม่คำนึงถึงสถานการณ์ที่ซับซ้อน
พระเจ้าชาห์และองค์จักรพรรดินีทรงอยู่ไกลโดยไม่ได้ตระหนักถึงความซับซ้อนเหล่านี้และการรับรู้ถึงอันตรายที่อาจเกิดขึ้นซึ่งจะนำมาสู่ผู้ที่ต้อนรับทั้งสองพระองค์ ในการตอยสนองนี้ทั้งสองพระองค์ได้เสด็จออกจากอียิปต์ เป็นจุดเริ่มต้นของสิบสี่เดือนที่ทรงทำการค้นหาที่ลี้ภัยถาวรและการเดินทางได้ทำให้ทั้งสองพระองค์เสด็จไปในประเทศต่างๆ หลังจากเสด็จออกจากอียิปต์ ทั้งสองพระองคืได้เดินทางไปยังโมร็อกโกซึ่งทรงเป็นพระราชอาคันตุกะเพียงเวลาสั้นๆของสมเด็จพระราชาธิบดีฮะซันที่ 2 แห่งโมร็อกโก
หลังจากเสด็จออกจากโมร็อกโก พระเจ้าชาห์และองค์จักรพรรดินีทรงได้รับสถานที่ที่ลี้ภัยชั่วคราวที่บาฮามาสและทรงได้รับกรรมสิทธิ์ในชายหาดขนาดเล็กบนเกาะพาราไดซ์ จากการที่ทรงมีพระราชดำรัสถากถาง องค์จักรพรรดินีทรงระลึกได้ว่าวันเวลาที่สุขสบายช่วงนี้คือ "วันที่มืดมนที่สุดในพระชนม์ชีพของพระนาง" หลังจากวีซาบาฮามาสหมดอายุและไม่ได้รับการต่ออายุ ทั้งสองพระองค์ได้มีคำขอไปยังเม็กซิโก ซึ่งทรงได้รับการตอบรับและเช่าสถานที่พำนักที่คูเออนาวาคาใกล้เม็กซิโกซิตี
พระอาการประชวรของพระเจ้าชาห์
หลังจากเสด็จออกจากอียิปต์พระพลานามัยของพระเจ้าชาห์ได้ทรุดลงอย่างรวดเร็วจากการที่ทรงต่อสู้กับพระอาการมะเร็งต่อมน้ำเหลืองชนิดนอนฮอดจ์กิน ความรุนแรงของพระอาการทำให้ทั้งสองพระองค์ที่ทรงลี้ภัยต้องเสด็จไปยังสหรัฐอเมริกาในระยะเวลาสั้นๆเพื่อรักษาพระอาการประชวร การปรากฏของทั้งสองพระองค์ในสหรัฐอเมริกาได้ทำให้ความสัมพันธ์ที่ตึงเครียดอยู่แล้วระหว่างวอชิงตันและฝ่ายปฏิวัติที่เตหะรานได้ลุกลามไปมากยิ่งขึ้น พระเจ้าชาห์ประทับที่สหรัฐอเมริกา ถึงแม้ว่าจะทรงมีจพระประสงค์ที่จะรักษาพระอาการประชวรจริงๆแต่กลายเป็นการต่อระยะเวลาแห่งความเป็นศัตรูระหว่างชาติทั้งสอง เหตุการณ์นี้ได้ลุกลามบานปลายจนเกิดยึดสถานเอกอัครราชทูตอเมริกันประจำกรุงเตหะรานซึ่งเป็นที่รู้จักในชื่อเหตุการณ์วิกฤตตัวประกันอิหร่าน
ภายใต้สถานการณ์ที่ยากลำบากเหล่านี้ พระเจ้าชาห์และองค์จักรพรรดินีไม่ทรงได้รับการอนุญาตให้คงประทับอยู่ในสหรัฐอเมริกา ไม่นานหลังจากทรงได้รับการรักษาขั้นพื้นฐาน ทั้งสองพระองค์เสด็จไปยังลาตินอเมริกาอีกครั้ง แม้ว่าในครั้งนี้ได้เสด็จไปที่เกาะกอนตาโดราในปานามา
โดยในตอนนี้ พระเจ้าชาห์และองค์จักรพรรดินีทรงมองการบริหารจัดการของประธานาธิบดีจิมมี คาร์เตอร์ด้วยความชิงชังบ้างในการตอบสนองที่ขาดแคลนการสนับสนุนและทรงยินดีที่จะเสด็จออกไป ด้วยทัศนคตินั้นอย่างไรก็ตามทรงอยู่ในการพิจารณาที่เกิดขึ้นว่า รัฐบาลปานามาได้พยายามที่จะจับกุมพระเจ้าชาห์และเตรียมการส่งผู้ร้ายข้ามแดนกับไปให้รัฐบาลปฏิวัติอิหร่าน ภายใต้เงื่อนไขเหล่านี้พระเจ้าชาห์และองค์จักรพรรดินีทรงยื่นคำร้องอีกครั้งแก่ประธานาธิบดีอันวัร อัสซาดาตในการที่จะเสด็จกลับอียิปต์ (ในส่วนของจักรพรรดินีฟาราห์ทรงเขียนว่าคำร้องนี้ถูกสร้างขึ้นจากการมีพระราชปฏิสันถารระหว่างพระองค์กับจาฮาน ซาดาต ภริยาประธานาธิบดี) คำร้องของทั้งสองพระองค์ได้รับการตอบรับและทรงเสด็จกลับอียิปต์ในเดือนมีนาคม ค.ศ. 1980 ซึ่งทั้งสองพระองค์ประทับอยู่ที่นั่นจนกระทั่งพระจ้าชาห์เสด็จสวรรคตในสี่เดือนถัดมา วันที่ 27 กรกฎาคม ค.ศ. 1980
พระชนม์ชีพระหว่างลี้ภัย
หลังจากการสวรรคตของพระเจ้าชาห์ จักรพรรดินีผู้ทรงลี้ภัยยังคงประทับอยู่ในอียิปต์เป็นเวลาเกือบสองปี ประธานาธิบดีอันวัร อัสซาดาตได้ถวายพระราชวังคุบเบห์ในกรุงไคโรแก่พระองค์และพระราชวงศ์ ไม่กี่เดือนต่อมาหลังจากการลอบสังหารประธานาธิบดีอันวัร อัสซาดาตในเดือนตุลาคม ค.ศ. 1981 องค์จักรพรรดินีพร้อมพระราชวงศ์ได้เสด็จออกจากอียิปต์ ประธานาธิบดีโรนัลด์ เรแกนเมื่อทราบได้ทูลเชิญให้เสด็จมาประทับที่สหรัฐอเมริกา
ในช่วงแรกพระองค์ประทับที่วิลเลียมส์ทาวน์ ในรัฐแมสซาชูเซตส์ ต่อมาทรงซื้อบ้านที่ประทับในกรีนิช ในรัฐคอนเนตทิคัต หลังจากการสิ้นพระชนม์ของเจ้าหญิงไลลา ปาห์ลาวี พระราชธิดาองค์สุดท้องในปีค.ศ. 2001 พระองค์ทรงซื้อบ้านหลังเล็กที่โปโตแมค ในรัฐแมริแลนด์ ใกล้กับกรุงวอชิงตัน ดี.ซี. เพื่อที่จะได้ประทับใกล้ชิดกับพระโอรสและพระนัดดา ขณะนี้องค์จักรพรรดินีทรงแบ่งเวลาประทับทั้งที่กรุงวอชิงตัน ดี.ซี.และกรุงปารีส พระองค์ยังทรงจาริกแสวงบุญเป็นประจำในเดือนกรกฎาคมของทุกปีไปยังสุสานของพระเจ้าชาห์ที่มัสยิดอัล-รืฟะห์อิในกรุงไคโร
องค์จักรพรรดินีทรงสนับสนุนงานการกุศล รวมทั้ง Annual Alzheimer Gala IFRAD (กองทุนสำหรับผู้ป่วยโรคอัลไซเมอร์)ที่กรุงปารีส
องค์จักรพรรดินียังคงปรากฏพระองค์ในงานพระราชพิธีของเชื้อพระวงศ์ต่างชาติ ดังเช่น พระราชพิธีอภิเษกสมรสระหว่างเจ้าชายอาลแบร์ที่ 2 องค์อธิปัตย์แห่งโมนาโกกับชาร์ลีน วิตต์สท็อกในปีค.ศ. 2011, พระราชพิธีอภิเษกสมรสระหว่างเจ้าชายเฟรเดอริก มกุฎราชกุมารแห่งเดนมาร์กกับแมรี โดนัลด์สันในปีค.ศ. 2004 และพระราชพิธีอภิเษกสมรสระหว่างเจ้าชายนิโกเลาส์แห่งกรีซและเดนมาร์กกับตาเตียนา บลัทนิคในปีค.ศ. 2010
พระราชนัดดา
องค์จักรพรรดินีทรงมีพระราชนัดดา 3 พระองค์ที่ประสูติแต่เจ้าชายเรซา ปาห์ลาวี พระราชโอรสองค์โตกับยัสมิน อาเตมัด-อามินี พระชายา ได้แก่
องค์จักรพรรดินีทรงมีพระราชนัดดาอีกหนึ่งพระองค์ที่ประสูติแต่เจ้าชายอาลี เรซา ปาห์ลาวี พระราชโอรสองค์รองกับราฮา ดีเดวาร์ ผู้เป็นพระสหาย ได้แก่
พระอนุทิน
ในปีค.ศ. 2003 องค์จักรพรรดินีฟาราห์ ปาห์ลาวีทรงเขียนหนังสือเกี่ยวกับเรื่องราวในความทรงจำของพระองค์เมื่อทรงพระเยาว์ และเป็นนักศึกษาสาขาสถาปัตยกรรมศาสตร์ เมื่ออายุ 21 ปี จนได้อภิเษกสมรสกับพระเจ้าชาห์และกลายเป็นจักรพรรดินีแห่งอิหร่าน ทรงเขียนในชื่อเรื่องว่า An Enduring Love: My Life with the Shah (ภาษาไทย: ความทรงจำของฟาราห์ ปาห์ลาวี) พระอนุทินของอดีตองค์จักรพรรดินีเป็นที่สนใจในต่างประเทศ ได้กลายเป็นหนังสือขายดีในยุโรป ด้วยข้อความที่ตัดตอนที่ปรากฏในนิตยสารข่าวและผู้เขียนที่ทรงปรากฏพระองค์ในรายการทอล์กโชว์และสื่อต่างๆ อย่างไรก็ตาม มีความคิดเห็นเกี่ยวกับหนังสือ ซึ่งมีการรวม Publishers Weeklyที่ได้วิจารณ์ว่า "ตรงไปตรงมา การอธิบายอย่างตรงๆ" และThe Washington Post ได้วิจารณ์ว่า "น่าทึ่ง"
ทางเดอะนิวยอร์กไทมส์ อีลีน สชิโอลิโน หัวหน้าแผนกเอกสารประจำปารีส ได้นำหนังสือมาโดยไม่ค่อยประจบในการแสดงความคิดเห็น ได้บรรยายว่า "แปลได้ดี"แต่"เต็มไปด้วยความโกรธแค้นและความขมขื่น" ทางNational Review โดยเรซา บาเยกาน นักเขียนชาวอิหร่านได้ยกย่องว่าเป็นบันทึกที่ "ดาษดื่นไปด้วยความรักและความเห็นอกเห็นใจต่อชาติของพระองค์"
ภาพยนตร์
ในปีค.ศ. 2008 ภาพยนตร์เรื่อง The Queen and I ได้ออกฉาย ซึ่งภาพยนตร์ดังกล่าวเป็นภาพยนตร์สารคดีที่กำกับโดย นาฮิด เพิร์สซัน ซาร์เวสทานี ผู้กำกับชาวสวีเดนเชื้อสายอิหร่าน ซึ่งเคยเป็นผู้ต่อต้านระบอบกษัตริย์และมีส่วนในขบวนการล้มล้างราชวงศ์ปาห์ลาวี ภาพยนตร์ได้ถ่ายทอดชีวิตประจำวันของจักรพรรดินี ความรู้สึกนึกคิดต่าง ๆ เกี่ยวกับชีวิตและเหตุการณ์ที่เกิดขึ้นในชีวิตของพระองค์ รวมทั้งความเข้าอกเข้าใจกันของผู้หญิงสองคน ที่แม้จะเคยเป็นศัตรูกัน แต่ก็กลายเป็นผู้ที่มีชะตาชีวิตคล้ายคลึงกัน คือต้องระหกระเหินออกจากบ้านเกิดเมืองนอน
แหล่งข้อมูลอื่น
1938
ศตวรรษที่ 16
ศตวรรษที่ 16 อาจหมายถึง
แขวงคลองสิบ
คลองสิบ เป็นแขวงหนึ่งของเขตหนองจอก กรุงเทพมหานคร
ที่ตั้งและอาณาเขต
แขวงคลองสิบตั้งอยู่ทางทิศตะวันตกเฉียงเหนือของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
ศตวรรษที่ 15
ศตวรรษที่ 15 อาจหมายถึง
เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"
เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล หรือในชื่อภาษาอังกฤษว่า The 9 Sailor Soldiers Get Together! Miracle in the Black Dream Hole เป็นเซเลอร์มูนภาคภาพยนตร์ภาคที่ 3 และเป็นภาคสุดท้ายของซีรีส์เซเลอร์มูน เข้าฉายในประเทศญี่ปุ่นเมื่อวันที่ 12 ธันวาคม พ.ศ. 2538 มีความยาวทั้งสิ้น 1 ชั่วโมง และฉายพร้อมกับ เซเลอร์มูน SuperS "ความรักครั้งแรกของอามิจัง"
การเดิน
การเดินเป็นท่าเดินหลักหนึ่งของการเคลื่อนไหวในหมู่สัตว์มีขา และตรงแบบช้ากว่าการวิ่งและท่าเดินอื่น นิยามการเดินด้วยท่าเดิน "ลูกตุ้มกลับใน" (inverted pendulum) ซึ่งร่างกายโค้งเหนือขาที่ยึดในแต่ละก้าว ซึ่งใช้ได้ไม่ว่าสัตว์นั้นมีกี่ขา แม้สัตว์ขาปล้อง ซึ่งมีหกขา แปดขาหรือกว่านั้นเดิน
ฟะรีดาบาด
ฟะรีดาบาด (อักษรโรมัน: Faridabad) เป็นนครที่มีประชากรมากที่สุดในรัฐหรยาณา และเป็นส่วนหนึ่งของภูมิภาคราชธานีเดลี ถือเป็นหนึ่งในเมืองปริมณฑลที่สำคัญของเดลี และตั้งอยู่ห่างไป 284 กิโลเมตรจากจัณฑีครห์ เมืองหลวงของรัฐ ทางตะวันออกมีแม่น้ำยมุนาไหลผ่านเป็นพรมแดนกับรัฐอุตตรประเทศ รัฐบาลอินเดียระบุให้ฟะรีดาบาดเป็นหนึ่งในเมืองที่เข้าร่วมโครงการสมาร์ตซิตีในปี 2016
ฟะรีดาบาดเป็นศูนย์กลางอุตสาหกรรมที่สำคัญของหรยาณา โดย 50% ของภาษีที่รัฐเก็บมาจากฟะรีดาบาดและคุรุคราม
ศตวรรษที่ 14
ศตวรรษที่ 14 อาจหมายถึง
ศตวรรษที่ 13
ศตวรรษที่ 13 อาจหมายถึง
ศตวรรษที่ 10
ศตวรรษที่ 10 อาจหมายถึง
ศตวรรษที่ 11
ศตวรรษที่ 11 อาจหมายถึง
แขวงคลองสิบสอง
คลองสิบสอง เป็นแขวงหนึ่งของเขตหนองจอก กรุงเทพมหานคร
ที่ตั้งและอาณาเขต
แขวงคลองสิบสองตั้งอยู่ทางทิศตะวันออกเฉียงเหนือของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม
ถนนในพื้นที่แขวงคลองสิบสอง ได้แก่
ช้างตระกูลอิศวรพงศ์
ช้างตระกูลอิศวรพงศ์ เป็นหนึ่งช้างเผือกสี่ตระกูลซึ่งสร้างโดยมหาเทพ พระอิศวรในวิชาไตรเทพของศาสนาพราหมณ์ โดยตำราพระคชศาสตร์ และตำรานารายณ์ประทมสินธุ์ ได้กล่าวถึงการกำเนิดช้างมงคลว่า พระนารายณ์บรรทมบนเกษียรสมุทร บังเกิดดอกบัวจากพระอุทรมี 8 กลีบ 173 เกสร จึงนำไปถวายพระอิศวร ที่เขาไกรลาศ พระอิศวรแบ่งเกสรดอกบัวนั้นประทานแก่พระองค์เอง พระอิศวร รับเกสรไว้ 8 เกสร ประทานแก่ พระพรหม จำนวน 24 เกสร ประทานแก่ พระวิษณุ หรือพระนารายณ์ จำนวน 8 เกสร และประทานแก่พระอัคคีหรือพระเพลิง จำนวน 135 เกสร
บังเกิดช้างตระกูลอิศวรพงศ์
ช้างตระกูลอิศวรพงศ์ สร้างขึ้นโดย พระอิศวร อันพระอิศวรให้บังเกิดด้วยเกสรประทุมชาติ์ ช้างตระกูลนี้ พระอิศวรเป็นเจ้าให้บังเกิดชาติ์กระษัตริย์ ชื่อว่าอิศวรพงศ์สมบูรณ์ด้วยลักษณะ เนื้อดำสนิทผิวเนื้อละเอียดเกลี้ยง งาทั้ง 2 งาใหญ่ขึ้นเสมอกัน เท้าใหญ่ น้ำเต้ากลม โขมดสูง งวงเรียวเป็นต้นปลาย ปากดุจพวยสังข์ คอกลม เมื่อเดินนั้นยกคอ หลังเป็นคันธนู ท้ายเป็นสุกร ผนฎท้องตามวงหลัง อกใหญ่ หน้าสูงกว่าท้าย เท้าหน้าทั้ง 2 อ่อน เท้าหน้าหลังเรียวรัดฝักบัวกลม หางเป็นข้อห่วง สนับงาเป็น 2 ชั้น ขนับเสมอมิได้พร่อง หูใหญ่ช่อม่วงยาวข้างขวามีใบหูอ่อนนุ่มมีขนมากกว่าข้างซ้าย หน้าใหญ่ สรรพงามพร้อมต้องด้วยลักษณะช้างตระกูลนี้เมื่อมาสู่พระบารมีย่อมให้เกิดความเจริญรุ่งเรืองทั้งทางวัตถุและวิทยาการต่าง ๆ พระอิศวรได้สร้าง
ช้างชนิดต่าง ๆ ที่พระอิศวร ทรงสร้าง
อัฐคชาธาร อันพระอิศวรเป็นเจ้าให้บังเกิดด้วยเกสรประทุมชาติ์หรือด้วยเกสรดอกบัวทั้ง 8 เกสร บังเกิดช้างทั้ง 8 คือ เกสรที่
นางฟ้าลำแคน
นางฟ้าลำแคน เป็นละครโทรทัศน์ไทยแนว ชีวประวัติ ดราม่าโรแมนติกสะท้อนสังคม เพลงแนวลูกทุ่ง ผลิตโดย เดอะ วัน เอ็นเตอร์ไพรส์ เขียนโดย พิมพ์มาดา พัฒนอลงกรณ์ นำแสดงโดย ปฐมพงศ์ เรือนใจดี, รุ่งรัตน์ เหม็งพานิช เบียร์ พร้อมพงษ์ และ ตติยา สนสกุล กำกับโดย วรฐ คงคาลัย ละครเรื่องนี้ใช้ภาษาอีสานในการดำเนินเรื่อง ออกฉายตอนแรก 27 กรกฎาคม พ.ศ. 2563 ทางช่องวัน โดยมีเรตติ้งตอนแรก 3.6 หรือมีคนดู 4 ล้านคน เรื่องนี้ใช้วิธีถ่ายทำไปพร้อม ๆ กับออกอากาศ เช่น "วัดพระธาตุขามแก่น" ปะทะ "แม่น้ำพอง" ปะทะ "บริษัท รวงข้าว จำกัด" ฉากทุ่งนาในเรื่องถ่ายทำที่จังหวัดขอนแก่น หนองบัวลำภู
อสุรา
อสุรา (Asura) เปลี่ยนชื่อจาก โปรเจควัน (ProjectONE) เป็นเกมออนไลน์ฟรี สองมิติ สำหรับไมโครซอฟท์ วินโดวส์ สร้างโดยบริษัท ดี บัสซ์ บริษัทของคนไทย ภายใต้ชื่อกลุ่ม เกมอินดี้ ทั้งนี้เกมอสุรา ได้รับเลือกให้เป็นหนึ่งในเกมออนไลน์ไทย ที่มีโอกาสจัดแสดงในนิทรรศการเกมดี ซึ่งเป็นส่วนหนึ่งของงานไทยแลนด์เกมโชว์ 2009 มหกรรมเด็กเล่นเกมครั้งที่ 3 ที่จัดขึ้นในศูนย์การประชุมแห่งชาติสิริกิติ์ ช่วงเดือนมกราคม พ.ศ. 2554 ด้วยเช่นกัน
เกมเพลย์
เริ่มต้นผู้เล่นสามารถเลือกเป็นตัวละคนจากสองเผ่าได้แก่ มนุษย์ และ อสุรา ซึ่งมีอาชีพรวมกันถึง 22 อาชีพ ซึ่งแต่ละอาชีพมีความสามารถและวิธีการเล่นที่แตกต่างกัน ผู้เล่นจะผจญภัยไปในโลกของอสุรามีสภาพแวดล้อมที่หลากหลาย เช่น ทุ่งหญ้า ป่าเขา ทำเลทราย หมู่บ้านชนบท เมืองและปราสาท ที่มีจำนวนมากกว่า 175 แผนที่ ต่อสู้กับเหล่ามอสเตอร์ รับภารกิจและช่วยเหลือเหล่าเอ็นพีซี เพื่อเลเวลอัพและรับรางวัล พบปะผู้เล่นคนอื่นเพื่อจัดตั้งปาร์ตี้หรือสมาคมและช่วยกันทำภารกิจหรือต่อสู้กับมอนสเตอร์ หรือกระทั้งยังสามารถต่อสู้กับผู้เล่นด้วยกันได้ ในระหว่างผจญภัยผู้เล่นอาจจะพบอุปกรณ์สวมใส่และยังจะสามารถอัพเกรดอุปกรณ์ต่าง ๆ ได้ด้วย
เกม
เนื้อเรื่องอสุรา
ไอเทมภายในเกม
ไอเทมสวมใส่ ประกอบไปด้วย ดาบ, ดาบใหญ่, กระบี่, หอกและทวน, ค้อน, ขวาน, ขวานใหญ่, มีดสั้น, คันธนู, หน้าไม้, ดาวกระจาย, ปืนพก, แส้, คฑา, ไม้เท้า, ลูกแก้ว, ปืนไรเฟิล, โล่ป้องกัน, ชุดป้องกัน, ผ้าคลุม, รองเท้า, หมวก, หน้ากาก, เครื่องประดับ, เซตไอเทม, ระเบิดหลายชนิด หลายรูปแบบ
ค่าสถานะของตัวละคร
ค่าสถานะในเกมแบ่งออกเป็น 6 สถานะ ดังนี้
ธาตุ
ภายในเกมใช้ระบบธาตุอันประกอบไปด้วยธาตุ 8 ชนิด คือ ปกติ, ไฟ, ดิน, น้ำ, ลม, มืด, วิญญาณ, และแสง
เดอะฮู
เดอะฮู (The Who) เป็นวงดนตรีร็อกจากอังกฤษ ก่อตั้งมาตั้งแต่ปี พ.ศ. 2507 ได้รับการยอมรับ และมีอิทธิพลต่อวงการดนตรี  มีชื่อเสียงในการแสดงสด  สมาชิกสำคัญในวงประกอบด้วย   พีท ทาวเซนด์ (กีตาร์), โรเจอร์ ดาลเทรย์ (ร้องนำ, ฮาร์โมนิกา), จอห์น เอนทวิสเทิล (เบส) และ คีธ มูน (กลอง)
ประวัติ
ก่อตั้งเมื่อปี ค.ศ.1964 ที่กรุงลอนดอน ประเทศอังกฤษ เดิมตั้งชื่อวงว่า The Detours ต่อมาเปลี่ยนชื่อมาเป็น The High Numbers วง เดอะฮู นี้ เป็นที่รู้จักกันดีด้วยมุขการทำลายเครื่องดนตรีบนเวทีแสดง โดยเฉพาะ พีท ทาวเซนด์ มือกีตาร์ของวง เป็นที่รู้จักกันดีในการฟาดกีตาร์ และ มือกลองอย่าง คีธ มูน ได้นำเอากระเดื่องกลองคู่มาใช้กับวงเป็นคนแรกๆ ในระยะแรกของวง มีภาพลักษณ์ตัวเองว่าเป็นพวกมอด โด่งดังมากจากเพลงสัญลักษณ์วัยรุ่นในยุคนั้น คือเพลง My Generation (1965) ต่อมาในปี ค.ศ.1978 คีธ มูน ก็เสียชีวิตเพราะเสพยาเสพติดเกินขนาด แล้วก็ได้มือกลองมาใหม่ ชื่อ เคนนี โจนส์ แต่ต่อมาอีก 3 ปีก็แยกวงกัน แล้วก็กลับมารวมตัวกัน และก็มาแยกวงกันอีก และก็กลับมารวมตัวกัน แล้วก็มาแยกวงกันอีก จนกระทั่ง ปี 2002 จอห์น เอนทวิสเทิล มือเบสของวงก็เสียชีวิตเพราะเสพโคเคนเกินขนาด พวกเขากลับมารวมตัวกันอีกครั้งในปี 2004 โดยออกตระเวนแสดงสดทั่วโลก และยังได้มือกลองอย่าง แซ๊ก สตาร์คกี้ มือกลองของวงoasis และเป็นลูกชายของ ริงโก้ สตารร์ อดีตมือกลองของวง เดอะ บีทเทิลส์ มาเป็นมือกลองให้กับเดอะฮู อีกด้วย จนกระทั่งปัจจุบัน
มาร์กาเร็ต โรดส์
มาร์กาเร็ต โรดส์ (Margaret Rhodes) เกิดเมื่อวันที่ 9 มิถุนายน 2468 ณ เวสต์มินสเตอร์ ลอนดอน สหราชอาณาจักร เป็นธิดาคนเล็กใน ซิดนีย์ แอลฟินสโตน ลอร์ดที่ 16 แอลฟินสโตน และ แมรี แอลฟินสโตน เลดีแอลฟินสโตน เธอเป็นพระภาคิไนยใน สมเด็จพระราชินีเอลิซาเบธ พระราชชนนี พระญาติชั้นแรกใน ควีนเอลิซาเบธที่ 2 และด้วยความที่เธอมีอายุมากกว่าสมเด็จพระราชินีนาถเอลิซาเบธที่ 2 ราว 1 ปี ส่งผลให้เธอมัศักดิ์เป็น พระราชมาตุจฉา (ป้าฝ่ายแม่) ใน ชาลส์ที่ 3 รัชกาลปัจจุบัน
ในช่วงสงครามโลกครั้งที่ 2 เธอทำงานเป็นเลขานุการของ MI6 เธอยังดำรงตำแหน่งนางกำนัล และ ที่ปรึกษาส่วนพระองค์ใน สมเด็จพระราชินีเอลิซาเบธ พระราชชนนี ตั้งแต่ปี พ.ศ. 2534 จนกระทั่งพระองค์เสด็จสวรรคตในปี พ.ศ. 2545 ในวันเกิดปี 2543 โรดส์ได้รับการแต่งตั้งให้เป็นร้อยโทแห่งราชรัฐวิกตอเรีย (LVO) ในช่วงที่สมเด็จพระราชินีนาถเอลิซาเบธที่ 2 มีพระชนมพรรษาครบ 80 พรรษาในเดือนเมษายน พ.ศ. 2549 โรดส์ให้สัมภาษณ์กับบีบีซี โดยเธอกล่าวว่า สมเด็จพระราชินีนาถเอลิซาเบธที่ 2 ไม่มีพระบรมราชประสงค์สละราชสมบัติ โรดส์ปรากฏตัวในสารคดีเจ็ดเรื่องเกี่ยวกับสมเด็จพระราชินีนาถเอลิซาเบธที่ 2
เมื่อวันที่ 27 พฤศจิกายน พ.ศ. 2559 พระราชวังบัคกิงแฮม ยืนยันว่ามาร์กาเร็ต โรดส์ถึงแก่กรรมแล้วด้วยวัย 91 ปี เมื่อวันที่ 25 พฤศจิกายน หลังอาการป่วยไม่นาน สมเด็จพระราชินีนาถเอลิซาเบธที่ 2 เสด็จพระราชดำเนินพร้อมด้วย อดีตดยุกแห่งเอดินบะระ ดยุกแห่งยอร์ก เอิร์ลแห่งเวสเซกส์ เคาน์เตสแห่งเวสเซกส์ ดยุก และ ดัชเชสแห่งกลอสเตอร์ และ เลดีโอกิลวี ร่วมงานศพของเธอ
ครอบครัว
มาร์กาเร็ต แอลฟินสโตน สมรสกับ เด็นนิส กราเวเนอร์ โรดส์ (พ.ศ. 2462-2524) ในวันที่ 31 กรกฎาคม พ.ศ. 2493 ซึ่งเขานักเขียนชื่อ โดยมีเจ้าหญิงมาร์กาเร็ตเป็นเพื่อนเจ้าสาว ทั้งคู่มีลูกสี่คน คือ
โจเอล เกรย์
โจเอล เดวิด คัตซ์ (Joel David Katz; เกิด 11 เมษายน ค.ศ. 1932) หรือรู้จักในชื่อ โจเอล เกรย์ (Joel Grey) เป็นนักแสดง นักเต้น นักร้อง และช่างภาพชาวอเมริกัน เป็นที่รู้จักอย่างดีจากบทพิธีกรในละครเพลงของคันเดอร์และเอบบ์เรื่อง คาบาเรต์ บนบรอดเวย์ และภาพยนตร์ดัดแปลงฉบับ ค.ศ. 1972 ซึ่งทำให้เขาได้รับรางวัลออสการ์ สาขานักแสดงสมทบชายยอดเยี่ยม และเป็นทั้งเจ้าของรางวัลโทนี รางวัลลูกโลกทองคำ กับอีกสองรางวัลแกรมมี
เขายังรับบทเป็นจอร์จ เอ็ม. โคฮาน ในละครเพลงเรื่อง จอร์จ เอ็ม! (1968) และวิซาร์ดออฟออซ ใน Wicked (2003)
ชีวิตช่วงแรก
เกรย์เกิดในคลีฟแลนด์ รัฐโอไฮโอ เป็นบุตรชายของโกลดี "เกรซ" (สกุลเดิม เอพสไตน์) และมิกกี คัตซ์ นักแสดงตลกและนักดนตรี ทั้งพ่อและแม่ของเขานับถือศาสนายิว เขาเข้าเรียนที่โรงเรียนมัธยมอเล็กซานเดอร์แฮมิลตัน ในลอสแอนเจลิส รัฐแคลิฟอร์เนีย
ชีวิตส่วนตัว
ใน ค.ศ. 1958 เกรย์ได้สมรสกับโจ ไวล์เดอร์ ก่อนจะหย่าร้างกันใน ค.ศ. 1982 ทั้งคู่มีบุตรด้วยกันสองคนคือ เจนนิเฟอร์ (นักแสดงนำจากภาพยนตร์เรื่อง เดอร์ตีแดนชิง) และเจมส์ เป็นหัวหน้าคนครัว
ในเดือนมกราคม ค.ศ. 2015 เขาเปิดเผยอัตลักษณ์ทางเพศของตนว่าเป็นเกย์ ผ่านบทสัมภาษณ์ของนิตยสาร พีเพิล
กีฬาแห่งชาติ ครั้งที่ 17
กีฬาเขตแห่งประเทศไทย ครั้งที่ 17 หรือ การแข่งขันกีฬาแห่งชาติ ครั้งที่ 17 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดพิษณุโลก ระหว่างวันที่ 20 – 26 มกราคม พ.ศ. 2530 มีการแข่งขัน 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก และโบว์ลิ่ง มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 3,000 คน ในการแข่งขันครั้งนี้คณะกรรมการองค์การส่งเสริมกีฬาแห่งประเทศไทยได้เปลี่ยนชื่อจาก การแข่งขันกีฬาเขตแห่งประเทศไทยเป็น “การแข่งขันกีฬาแห่งชาติ” โดยนับจำนวนครั้งต่อเนื่องจากชื่อเดิมและจะใช้ชื่อนี้ตั้งแต่การแข่งขันกีฬาแห่งชาติ ครั้งที่ 18 เป็นต้นไป นอกจากนี้ ยังอนุญาตให้นักกีฬาทีมชาติเข้าแข่งขันได้เกือบทุกประเภทกีฬา ภายใต้เงื่อนไขจำกัดบางประการ ดังปรากฏในระเบียบการแข่งขันประจำปี ซึ่งทำให้การแข่งขันน่าดูยิ่งขึ้น และเป็นการเปิดโอกาสให้นักกีฬาในส่วนภูมิภาค ได้มีโอกาสประลองฝีมือกับนักกีฬาทีมชาติ เป็นการเสริมสร้างประสบการณ์แก่นักกีฬาหน้าใหม่ยิ่งขึ้น
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
• ยิงปืน
• เทเบิลเทนนิส
• วอลเลย์บอล
• ว่ายน้ำ
• ยูโด
• ยกน้ำหนัก
• โบว์ลิ่ง
ศตวรรษที่ 9
ศตวรรษที่ 9 อาจหมายถึง
ศตวรรษที่ 8
ศตวรรษที่ 8 อาจหมายถึง
สติ (แก้ความกำกวม)
สติ (Mindfulness) อาจหมายถึง
ศตวรรษที่ 6
ศตวรรษที่ 6 อาจหมายถึง